**Kevin Darnell Hart** (sündinud 6. juulil 1979 USA Philadelphia osariigis) on USA koomik ja filminäitleja. 

Kevin Hart alustas oma meelelahutajakarjääri püstijalakoomikuna, lühikest aega peale seda kui oli lõpetanud ülikooli[*viide?*]. Aastal 2009 avaldas ta oma esimese stand-up albumi, "I’m a Grown Little Man". 2011. aasta turneega "Laugh at My Pain" teenis ta 15 miljonit USA dollarit. Kui ta oli koomikuna kuulsust kogunud, läks Hart Hollywoodi. Ta näitles komöödiafilmides "Grudge Match" (2013), "Ride Along" (2014), "Central Intelligence" (2016) ja mõlemas "Jumanji" filmis (2017, 2019).

Noorpõlv ja karjäär
-------------------

Kevin Hart oli pere kahest lapsest noorim. Harti kasvatas tema ema. Harti isa oli sõltuvuses kokaiinist ja sattus sageli politseiga pahandustesse. Tema isa Henry Hart kandis mitu korda vanglas karistust kandmas ning veetis harva Keviniga aega. Kevin oli mõtteviisiga, et huumor leevendab kurbust ja valu. Sellest ajast peale on Henry üritanud oma elu jalule saada. Suhted isaga paranesid siis, kui isa vabanes oma sõltuvusest. Kevin Hart lõpetas George Washington High Schooli Philadelphias ja seejärel töötas Brocktonis kingamüüjana. Kevin Hart hakkas esinema väikestes komöödiaklubides esinejanime Lil’ Kev the Bastard all. Esialgu vaid vähesed märkasid Harti ja need kes nägid, ei leidnud, et ta oleks üldse naljakas. Harti hakkas juhendama kuulus koomik Keith Robinson. Hart hakkas esinema oma enda nime all, kasutades esinedes lugusid tõsielust. Hiljem võitis Hart mitu väiksemat komöödiavõistlust ja osales telesaates "Undeclared" (2000).

Suuremad rollid
---------------

Kevin Hart mängis kolmandas ja neljandas „The Scary Movie" osa. Hart mängis karakterit nimega CJ. Filmid olid üpris edukad. „The Scary Movie" on õudusfilmide paroodia. Hartil oli pearoll ka komöödiafilmis „Think Like a Man". Film saavutas ärilise edu, teenides 12 miljoni dollari suuruse eelarvega 96 miljonit dollarit. Film tehti raamatu „Act Like a Lady, Think Like a Man" järgi. Järgmine tema edukatest töödest oli komöödia ja seiklusfilm „Jumanji: Welcome to the Jungle", kus Hart mängis üht peaosa. Umbes 90 miljoni dollari suuruse eelarvega tehtud film teenis rohkem kui 960 miljonit dollarit.

Isiklikku
---------

Kevin Hart abiellus koomik Torrei Hartiga 2003. aastal. Kevinil on Torriega kaks last, Heaven Leigh ja Hendrix.

2014. aastal tutvus Hart modell Eniko Parrishiga.ja abiellus temaga kaks aastat hiljem. Kevini ja Eniko lapsed on Kenzo Kash (sündinud 2017) ja Kaori Mai (2020).

Viited
------

1. ↑  "Philadelphia". Vaadatud 15. veebruaril 2021.
2. ↑  "United States of America". Vaadatud 15. veebruaril 2021.
3. ↑  "I'm a Grown Little Man". Vaadatud 14. veebruaril 2021.
4. ↑  "Stand-up comedy film Laugh at My Pain". Vaadatud 15. veebruaril 2021.
5. ↑  "Hollywood". Vaadatud 15. veebruaril 2021.
6. ↑  "film Grudge Match". Vaadatud 15. veebruaril 2021.
7. ↑  "film Ride Along". Vaadatud 15. veebruaril 2021.
8. ↑  "film Central Intelligence". Vaadatud 15. veebruaril 2021.
9. ↑  "filmid Jumanji: Welcome to the Jungle ja Jumanji: The Next Level". Vaadatud 15. veebruaril 2021.
10. ↑  "kokaiin". Vaadatud 15. veebruaril 2021.
11. ↑  "George Washington High School". Vaadatud 15. veebruaril 2021.
12. ↑  "Philadelphia". Vaadatud 15. veebruaril 2021.
13. ↑  "Brockton, Massachusetts". Vaadatud 15. veebruaril 2021.
14. ↑  "komöödianäitleja Keith Robinson". Vaadatud 15. veebruaril 2021.
15. ↑  "Undeclared (2000)". Vaadatud 15. veebruaril 2021.
16. ↑  "Scary Movie 3, 4". Vaadatud 15. veebruaril 2021.
17. ↑  "Scary Movie 3, 4". Vaadatud 15. veebruaril 2021.
18. ↑  "film Think Like a Man". Vaadatud 15. veebruaril 2021.
19. ↑  "raamat Act Like a Lady, Think Like a Man". Vaadatud 15. veebruaril 2021.
20. ↑  "film Jumanji: Welcome to the Jungle". Vaadatud 15. veebruaril 2021.
21. ↑  "Torrei Hart". Vaadatud 15. veebruaril 2021.
22. ↑  "Hendrix Hart". Vaadatud 15. veebruaril 2021.
23. ↑  "Eniko Parrish". Vaadatud 15. veebruaril 2021.